
Comisia pentru muncă şi protecţie socială


Nr.27/153/12 mai 2004
AVIZ

asupra propunerii legislative privind “Legea meseriilor”
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă privind “Legea meseriilor”, trimisă comisiei cu adresa nr.P.l.-X 192 din 14 aprilie 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 12 mai 2004.
În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative din următoarele considerente:
1. În prezent, există cadru legislativ pentru practicarea meseriilor prevăzute în acest proiect, precum şi pentru înfiinţarea organizaţiilor profesionale (ex.: Legea nr.507/2002 privind organizarea şi desfăşurarea unor activităţi economice de către persoane fizice);
2. Modul de definire a unor noţiuni, precum “meserie”, “întreprindere meşteşugărească”, “proprietar” este ambiguu, putând da naştere la confuzii;

3. Din proiect nu rezultă scopul avut în vedere de iniţiatori: reglementarea meseriilor sau meşteşugurilor, ţinând seama că acestea sunt două noţiuni distincte;
4. Se încalcă dispoziţiile art.41 din Constituţia României, care reglementează munca şi protecţia socială a muncii.

5. Se încalcă dispoziţiile Legii nr.24/2000 privind normele de tehnică legislativă pentru elaborarea actelor normative.

